cyanic-selkie/wikianc huggingface dataset:
Πανεπιστήμιο του Λουξεμβούργου
Ακαδημαϊκά ζητήματα
Το πανεπιστήμιο διαθέτει τρεις σχολές, τη Σχολή Επιστημών, Τεχνολογίας και Ιατρικής, τη Σχολή Νομικών, Οικονομικών και Χρηματοοικονομικών και τη Σχολή Ανθρωπιστικών, Παιδαγωγικών και Κοινωνικών Επιστημών. Το πανεπιστήμιο διαθέτει, επίσης, και τρία διεπιστημονικά κέντρα, το Διεπιστημονικό Κέντρο Ασφάλειας, Αξιοπιστίας και Εμπιστοσύνης, το Κέντρο Βιοϊατρικής Συστημάτων του Λουξεμβούργου και το Κέντρο Σύγχρονης και Ψηφιακής Ιστορίας του Λουξεμβούργου. Όλες οι σχολές προσφέρουν προπτυχιακά, μεταπτυχιακά, διδακτορικά και επαγγελματικά προγράμματα.
Δημογραφικά στοιχεία
Τον Μάρτιο του 2021, στο πανεπιστήμιο ήταν εγγεγραμμένοι 6.783 φοιτητές, 950 υποψήφιοι διδάκτορες, 2.245 εργαζόμενοι, 1.420 ακαδημαϊκοί και 283 καθηγητές.
Το 2021, το πανεπιστήμιο αποτελούνταν από 4.858 φοιτητές πλήρους φοίτησης και η αναλογία φοιτητών-διδασκόντων ανερχόταν σε 19 φοιτητές ανά διδάσκοντα. Το ίδιο έτος, το 51% των φοιτητών ήταν αλλοδαποί.
Έρευνα
Τον Μάρτιο του 2021, στο πανεπιστήμιο λειτουργούσαν 1.000 ερευνητικά προγράμματα και 114 προγράμματα Horizon 2020. Το 2020, το σύνολο των ερευνητών του πανεπιστημίου παρήγαγε 2.104 δημοσιεύσεις.
Αξιοσημείωτα πρόσωπα
Από το Πανεπιστήμιο του Λουξεμβούργου έχουν αποφοιτήσει πάνω από 11.000 απόφοιτοι.
Εξωτερικοί σύνδεσμοι
Κατηγορία:Εκπαιδευτικά ιδρύματα στο Λουξεμβούργο Κατηγορία:Εκπαίδευση στο Λουξεμβούργο
Σιλοξάνιο
Ένα σιλοξάνιο είναι μια λειτουργική μονάδα στη χημεία του οργανοπυριτίου με το δεσμό Si–O–Si. Τα γονικά σιλοξάνια περιέχουν τα ολιγομερή και πολυμερή υδρίδια με τύπο H(OSiH2)nOH και (OSiH2)n. Τα σιλοξάνια περιλαμβάνουν επίσης διακλαδωμένες ενώσεις, με προσδιοριστικό χαρακτηριστικό ότι κάθε ζεύγος κέντρων πυριτίου διαχωρίζεται από ένα άτομο οξυγόνου. Η χαρακτηριστική ομάδα του σιλοξανίου σχηματίζει τον σκελετό των σιλικονών, το πρώτο παράδειγμα από τις οποίες είναι το πολυδιμεθυλοσιλοξάνιο.
Δομή
Τα σιλοξάνια γενικά ακολουθούν τις αναμενόμενες δομές για δεσμικά τετραεδρικά κέντρα ("sp3-like"). Ο δεσμός Si–Ο είναι 1.64 Å (ενώ η απόσταση Si–C είναι 1.92 Å) και η γωνία Si–O–Si είναι μάλλον ανοικτή στις 142.5°. Για αντιπαράθεση, η απόσταση C–Ο σε έναν τυπικό διαλκυλοαιθέρα είναι πολύ μικρότερη 1.414(2) Å με πιο απότομη γωνία C–O–C στις 111°. Μπορεί να εκτιμηθεί ότι τα σιλοξάνια έχουν χαμηλότερα κάτω όρια για περιστροφή γύρω από τους δεσμούς Si–Ο ως συνέπεια της χαμηλής στερεοχημικής παρεμπόδισης. Αυτή η γεωμετρική θεώρηση είναι η βάση των χρήσιμων ιδιοτήτων μερικών υλικών που περιέχουν σιλοξάνια, όπως οι χαμηλές τους θερμοκρασίες υαλώδους μετάπτωσης.
Σύνθεση των σιλοξανίων
Η κύρια πορεία για τη χαρακτηριστική ομάδα σιλοξανίου είναι με συμπύκνωση δύο σιλανολών: Συνήθως οι σιλανόλες δημιουργούνται στην αρχική θέση με υδρόλυση από σιλυλοχλωρίδια. Με μια σιλανόλη, R2Si(OH)2 (που παράγεται από διπλή υδρόλυση ενός σιλυλοδιχλωρίδιου), η συμπύκνωση μπορεί να δώσει γραμμικά προϊόντα που τερματίζουν με ομάδες σιλανόλης: Εναλλακτικά η η δισιλανόλη μπορεί να δώσει κυκλικά προϊόντα
Ξεκινώντας από τρισιλανόλες, εγκλεισμοί είναι δυνατοί, όπως τα είδη με τύπο (RSi)nO3n/2 με κυβικές (n = 8) και εξαγωνικές πρισματικές (n = 12). (RSi)8O12 δομές. Οι κυβικοί εγκλεισμοί είναι επεκταμένοι ανάλογοι του υδρογονάνθρακα κυβάνιο, με τα κέντρα πυριτίου στις γωνίες ενός κύβου κέντρων οξυγόνου που καλύπτουν καθεμιά από τις δώδεκα άκρες.
Αντιδράσεις
Η οξείδωση των οργανοπυριτικών ενώσεων, συμπεριλαμβανομένων των σιλοξανίων, δίνει διοξείδιο του πυριτίου. Αυτή η μετατροπή φαίνεται από την καύση του εξαμεθυλοκυκλοτρισιλοξάνιου:
Ισχυρές βάσεις υποβαθμίζουν την ομάδα του σιλοξανίου, δίνοντας συχνά άλατα του σιλοξειδίου : Αυτή η αντίδραση συνεχίζεται με την παραγωγή σιλανολών. Παρόμοιες αντιδράσεις χρησιμοποιούνται βιομηχανικά για να μετατρέψουν κυκλικά σιλοξάνια σε γραμμικά πολυμερή.
Ορολογία
Η λέξη σιλοξάνιο παράγεται από τις λέξεις πυρίτιο (silicon στα αγγλικά), οξυγόνο (oxygen) και αλκάνιο (alkane). Σε μερικές περιπτώσεις, τα υλικά σιλοξάνιου αποτελούνται από αρκετούς διαφορετικούς τύπους ομάδων σιλοξειδίου· ονομάζονται σύμφωνα με τον αριθμό των δεσμών Si-O. Μονάδες M: (CH3)3SiO0.5, Μονάδες D: (CH3)2SiO, Μονάδες Τ: (CH3)SiO1.5
Χαλανδριανή Σύρου
Η Χαλανδριανή είναι μικρός οικισμός στη βορειοανατολική πλευρά του νησιού της Σύρου, όπου έχει ανασκαφεί προϊστορική ακρόπολη. Απέχει 9,5 χιλιόμετρα από την πρωτεύουσα Ερμούπολη.
Στην περιοχή ζουν σήμερα λιγοστοί κάτοικοι που ασχολούνται κυρίως με αγροτικές εργασίες, ενώ έχει χτιστεί και το μικρό εκκλησάκι της Παναγίας της Χαλανδριανής.
Βόρεια της Χαλανδριανής και σε απόσταση περίπου 45 λεπτών με τα πόδια, βρίσκεται ο επίσης προϊστορικός οικισμός του Καστρίου. Οι δύο αυτές περιοχές συνδέονται με ένα δύσβατο μονοπάτι.
Ανασκαφές
Η ακρόπολη βρίσκεται πάνω σε απόκρημνο βράχο που έχει πρόσβαση μόνο από μία πλευρά. Οι πρώτες ανασκαφές έγιναν το 1898 από τον Χρήστο Τσούντα και βρέθηκαν όστρακα, επιγραφές, λείψανα τείχους, περιτειχίσματος και κτιρίων. Το περιτείχισμα ήταν χαμηλό και το τείχος ισχυρό, με έξι πύργους από τους οποίους διασώζονται ερείπια.
Κοντά στην ακρόπολη βρέθηκε νεκροταφείο και ένα δεύτερο σε παρακείμενη πλαγιά του λόφου που περιλαμβάνει 600 τάφους. Δεν βρέθηκαν κατάλοιπα οικιών αλλά ο χώρος, σύμφωνα με τα ευρήματα, κατοικήθηκε από την προϊστορική εποχή. Βρέθηκαν επίσης πολλά πήλινα ειδώλια, εργαλεία, όπλα, κοσμήματα και πολλά τηγανοειδή αγγεία με περίτεχνες διακοσμήσεις.
Διοίκηση και πληθυσμός
Διοικητικά, η Χαλανδριανή ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στον οικισμό ζουν σήμερα 3 κάτοικοι. Η πορεία του πληθυσμού:
Εξωτερικοί σύνδεσμοι
Κατηγορία:Χωριά της Σύρου
Εσφαντιγιάρ
μικρογραφία| Ροστάμ και Εσφαντιγιάρ Ο Εσφαντιγιάρ ή Εσπαντιγιάρ (αβεστικά: -Spəntōδāta, μέση περσική: Spandadāt‎, ) είναι ένας θρυλικός Ιρανός ήρωας και ένας από τους χαρακτήρες του περσικού έπους Σαχναμέ του Φερντοσί.
Ήταν ο γιος και ο διάδοχος του θρόνου του Καγιανίδη βασιλιά Γοστάσπη και της βασίλισσα Καταγιούν. Ήταν το εγγόνι του Κάι Λοράσπη.
Ο Εσφαντιγιάρ είναι περισσότερο γνωστός από την τραγική ιστορία μιας μάχης του με τον Ροστάμ, που περιγράφεται από τον Φερντοσί στο Σαχναμέ (Έπος των Βασιλέων). Είναι ένα από τα μεγαλύτερα επεισόδια στο Σαχναμέ και αποτελεί ένα από τα λογοτεχνικά του κοσμήματα.
Ετυμολογία
Η περσική λέξη «Sepandiār» προέρχεται από την μέση περσική Spandadāt‎ ή «Spandyat» (η διαφορά οφείλεται σε ασάφειες εγγενείς στην γραφή παχλαβί), η οποία με τη σειρά της προέρχεται από την αβεστική γλώσσα και τη λέξη -Spəntōδāta, που σημαίνει "δοσμένος από την Σπέντα Αρμάιτι", που αργότερα προσωποποιείται ως sepandarmaz (سپندارمذ), αλλά στην αρχική αβεστική σήμαινε μια δημιουργική αρμονική σκέψη, που συνήθως αναφέρεται στους φυσικούς νόμους της φύσης.
Στο Σαχναμέ
Σε αντάλλαγμα, ο Ζαρτόστ έδωσε στον Εσφαντιγιάρ μια αλυσίδα και μια πανοπλία από τον Παράδεισο. Η πανοπλία τον έκανε αήττητο και η αλυσίδα είχε τη δύναμη να δεσμεύει οποιονδήποτε, ακόμη και έναν δαίμονα ή έναν κακό μάγο, κάνοντάς τους να μην μπορούν να ξεφύγουν. Ο Ζαρτόστ έδωσε επίσης μια θεϊκή ευλογία στον πρίγκιπα και δήλωσε ότι όποιος χύσει το αίμα του Εσφαντιγιάρ (όποιος τον σκοτώσει), θα έχει καταραμένη ζωή με κακούς οιωνούς μέχρι την ημέρα που θα πεθάνει και ακόμη και μετά το θάνατο θα καταδικαστεί στην κόλαση. αριστερά|μικρογραφία|314x314εσ| Ο Εσφαντιγιάρ μάχεται με λύκους. Ο πατέρας του Εσφαντιγιάρ, ο Γοστάσπης, είχε υποσχεθεί να του δώσει το θρόνο, αν κατάφερνε να αποκρούσει μια εισβολή σε μακρινές επαρχίες. Ο Εσφαντιγιάρ εκτελεί με επιτυχία την διαταγή. Κατά την επιστροφή του, ο πατέρας του Εσφαντιγιάρ τον ενημερώνει ότι, κατά τη διάρκεια της απουσίας του, ο βασιλιάς του Τουράν, Αριάσπης, είχε επαναστατήσει και επιτεθεί στην πρωτεύουσα του Ιράν και απήγαγε τις δύο αδελφές του Εσφαντιγιάρ. Έτσι, στέλνει τον Εσφαντιγιάρ σε άλλη μια αποστολή για να καταστείλει την εξέγερση και να ανακτήσει τις απαχθείσες πριγκίπισσες.
Ο Εσφαντιγιάρ ξεκινά βιαστικά περνώντας ένα δύσκολο και επικίνδυνο μονοπάτι με 7 διαφορετικές μάχες, που έγιναν γνωστές αργότερα ως οι Επτά Άθλοι του Εσφαντιγιάρ.
1. Σκότωσε δύο τερατώδεις λύκους.
2. Σκότωσε δύο ανθρωποφάγα λιοντάρια.
4. Σκότωσε μια κακιά μάγισσα.
5. Πολέμησε και σκότωσε ένα σιμούργκ και δύο παιδιά του.
6. Επέζησε από μια καταιγίδα τριών ημερών.
7. Διέσχισε μια έρημο.
Ο Εσφαντιγιάρ στη συνέχεια διεισδύει επιτυχώς στο Φρούριο του Αριάσπη, γνωστό ως Ρόιν Ντεζ (Αήττητο Φρούριο). Ο Εσφαντιγιάρ σκοτώνει τότε τον Αριάσπη, σώζει τις αδελφές του και κατακτά το φρούριο. Με την επιστροφή του Εσφαντιγιάρ στο Ιράν, ο Γοστάσπης, ο οποίος δεν ήθελε να αφήσει το θρόνο του, φέρνει αντίρρηση για άλλη μια φορά.
Παρόλο που ο Γοστάσπης γνωρίζει έναν οιωνό, που προβλέπει το θάνατο του Εσφαντιγιάρτ από το χέρι του Ροστάμ, αναγκάζει τον νεαρό ήρωα να πάει και να φέρει τον γηράσκοντα Ρόσταμ αλυσοδεμένο για την αλαζονεία του και την ασέβειά του προς τον βασιλιά και υπόσχεται ότι μετά την ολοκλήρωση αυτής της αποστολής θα δώσει το θρόνο του και θα αποσυρθεί. Ο Εσφαντιγιάρ αρχικά διαμαρτύρεται, υπενθυμίζοντας στον πατέρα του τη φήμη, τη μεγάλη ηλικία και τις υπηρεσίες του Ροστάμ στη δυναστεία, αλλά τελικά συμμορφώνεται με τις επιθυμίες του πατέρα του και κατευθύνεται προς το σπίτι του Ροστάμ.
Ο πατέρας του Ροστάμ, Ζαάλ, που μεγάλωσε από το θρυλικό πουλί Σιμούργκ (προφανώς υπήρχαν δύο διαφορετικά Σιμούργκ στο Σαχναμέ) το καλεί καίγοντας ένα φτερό, που του δόθηκε από το ίδιο το Σιμούργκ, για να ζητήσει βοήθεια για τη θεραπεία του γιου του. Και το Σιμούργκ θεραπεύει καλοπροαίρετα τόσο τον Ροστάμ όσο και το άλογό του, Ραχς, το οποίο τραυματίστηκε επίσης από τα βέλη του Εσφαντιγιάρ. Έπειτα, ο Ροστάμ μαθαίνει από το Σιμούργκ ότι το μόνο όπλο, που μπορεί να επηρεάσει τον Εσφαντιγιάρ, είναι μια βολή στα μάτια από ένα ειδικό βέλος διπλής κεφαλής, φτιαγμένο από το κλαδί ενός δέντρου Ταμαρίδος κοντά στον Περσικό Κόλπο.
Το Σιμούργκ προειδοποιεί επίσης τον Ροστάμ για τη μοίρα, που περιμένει τον δολοφόνο του Εσφαντιγιάρ, και ζητά από τον Ροστάμ να σκεφτεί να παραδοθεί στον πρίγκιπα, και δεδομένου ότι είναι θεϊκός πρίγκιπας δεν θα ήταν ντροπή να παραδοθεί σε αυτόν. Αλλά ο Ροστάμ αρνείται να δεχτεί είτε την ντροπή της παράδοσης είτε να αλυσοδεθεί από κανέναν. Μετά την απόφαση αυτή, το Σιμούργκ μεταφέρει τον Ροστάμ στο δέντρο, όπου κατασκευάζει ένα βέλος με ένα φτερό του Σιμούργκ και ένα κλαδί από τα αλμυρίκια. Όταν η μάχη συνεχίζεται το επόμενο πρωί, ο Εσφαντιγιάρ τυφλώνεται από μια βολή στο μάτι.
Πριν πεθάνει, ο Εσφαντιγιάρ λέει στον Ροστάμ να μην κατηγορεί τον εαυτό του: τον σκότωσαν η ψεύτικη υπόσχεση του πατέρα του και το βέλος του Σιμούργκ.
Ισότητα (μαθηματικά)
μικρογραφία|261px|Για τις διάφορες τιμές των δύο μεταβλητών ελέγχεται η αληθοτιμή της ισότητας. Όπου υπάρχει το σημάδι της έγκρισης η αληθοτιμή είναι αληθές και στα υπόλοιπα σημεία είναι ψευδές.
Ισότητα ονομάζεται ένα οποιοδήποτε ζεύγος μαθηματικών παραστάσεων που συνδέονται με τον τελεστή =, δηλαδή αν Α είναι η μία παράσταση και Β η άλλη τότε η έκφραση Α=Β είναι μια ισότητα. Το νόημα της ισότητας είναι ότι αν υπολογιστεί η τιμή της μιας παράστασης και η τιμή της άλλης, τότε οι δύο τιμές είναι ίδιες.
Υπάρχουν δύο είδη ισότητας:
Η ταυτότητα χρειάζεται να αποδειχθεί, ενώ η εξίσωση να να λυθεί, δηλαδή να βρεθούν οι τιμές των μεταβλητών των παραστάσεων που ικανοποιούν την ισότητα.
Αν μια εξίσωση ικανοποιείται για όλες τις τιμές των μεταβλητών λέγεται αόριστη και είναι ταυτότητα, αν δεν υπάρχουν τιμές που να την ικανοποιούν λέγεται αδύνατη.
Μια ισότητα μπορεί και η ίδια να γίνει αντικείμενο μιας μαθηματικής πράξης, συγκεκριμένα μιας λογικής πράξης, ενώ οι τιμές που λαμβάνει είναι αληθοτιμή. Σε αυτήν την περίπτωση υπολογίζονται οι δύο παραστάσεις και αν οι τιμές τους είναι ίδιες τότε η ισότητα λαμβάνει την αληθοτιμή αληθές, αν οι τιμές των δύο παραστάσεων δεν είναι ίδιες τότε η αληθοτιμή της ισότητας είναι ψευδές.
Ταύτιση
Μια άλλη έννοια σχετική με την ισότητα είναι η ταύτιση. Η ταύτιση συμβολίζεται με \equiv και σημαίνει ότι τα δύο αντικείμενα δεν έχουν απλώς την ίδια τιμή αλλά είναι ίδια μεταξύ τους, δηλαδή οι δύο παραστάσεις αναπαριστούν το ίδιο πράγμα. Μερικές φορές αυτός ο συμβολισμός χρησιμοποιείται κυρίως στη φυσική, για να δηλωθούν με τύπους ορισμοί, για παράδειγμα ο ορισμός της ταχύτητας μπορεί να τυποποιηθεί ως:
Ισότητα συνόλων
Στην αξιωματική θεωρία συνόλων, δύο σύνολα S_1 και S_2 είναι ίσα, δηλαδή S_1 = S_2 ανν Από αυτό τον ορισμό προκύπτει η συμμετρική ιδιότητα και η μεταβατική ιδιότητα της ισότητας,
Εξωτερικοί σύνδεσμοι
Κατηγορία:Μαθηματικές σχέσεις Κατηγορία:Μαθηματική λογική Κατηγορία:Στοιχειώδης αριθμητική
Παγκόσμιο Κύπελλο Ποδοσφαίρου Ενόπλων 1963
Το 18ο Παγκόσμιο Κύπελλο Ποδοσφαίρου Ενόπλων (ΣΙΣΜ) 1963 (τελική φάση) διεξήχθη στην Ελλάδα, σε Αθήνα και Θεσσαλονίκη, από 26 Ιουνίου ως 3 Ιουλίου 1963, με συμμετοχή 4 χωρών. Νικήτρια αναδείχθηκε η Εθνική Ενόπλων της Ελλάδας, αν και ισοβάθμησε με το Βέλγιο, διότι είχε καλύτερο συντελεστή τερμάτων.
Χώρες που μετείχαν
Μετείχαν συνολικά δέκα χώρες
Σύστημα διεξαγωγής
Στην πρώτη φάση οι ομάδες αγωνίστηκαν σε τέσσερις ομίλους που συγκροτήθηκαν με γεωγραφικά κριτήρια, οι νικητές των οποίων προκρίθηκαν στην τελική φάση. Η τελική φάση διεξήχθη στην Ελλάδα σε ενιαίο όμιλο. Η τελική κατάταξη και ο τροπαιούχος προέκυψε από τη βαθμολογία.
Τελική φάση
Διεξήχθη σε ενιαίο όμιλο με βαθμολογία. Η πρώτη και η τελευταία αγωνιστική διεξήχθησαν στην Αθήνα, στο γήπ. Λεωφόρου, ενώ η ενδιάμεση δεύτερη αγωνιστική έγινε στο Καυτανζόγλειο Στάδιο Θεσσαλονίκης. Στην πρώτη θέση ισοβάθμησαν Ελλάδα και Βέλγιο. Την πρώτη θέση και τον τίτλο πήρε τελικά η Ελλάδα, διότι είχε μεγαλύτερο συντελεστή τερμάτων: 1,50 (3/2) έναντι 1,20 (6/5) του Βελγίου.
Τους αγώνες παρακολούθησαν δεκάδες χιλιάδες φίλαθλοι. Στον τελευταίο αγώνα «Ελλάδα-Γαλλία», στον οποίο με ισοπαλία η ελληνική ομάδα κατακτούσε τον τίτλο, παρακολούθησαν 30.000 θεατές, ενώ άλλοι 15.000 έμειναν εκτός γηπέδου.
Πηγές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 1963
Θυσανόπτερα
Τα θυσανόπτερα  (Thysanoptera) ή θρίπες αποτελούν μια τάξη ημιμετάβολων εντόμων στενοί συγγενείς με τα φθιράπτερα, τα ψωκόπτερα και τα Ημίπτερα (Πιν. 1). Περιλαμβάνουν παγκοσμίως περίπου 5.500 είδη, αλλά υποτίθεται πως υπάρχουν πολύ περισσότερα. Από την Ελλάδα αναφέρονται περίπου 50 γένη, πολλά από αυτά με μερικά είδη. Από το γεγονός πως στη Βρετανία αναφέρονται 150 είδη, μπορούμε να συμπεράνουμε πως στην Ελλάδα υπάρχουν περισσότερα. thumb|Εικ.1: Suocerathrips linguis προνύμφες και ακμαία thumb|Εικ.2: Μέρος της πτέρυγας thumb|Εικ. 3: Σχηματική διατομή της προβοσκίδας θυσανοπτέρων κίτρινο κύκλο τροφικός αγωγός c περιορισμένος από τις κάτω γνάθους κίτρινα σημεία: προσακτρίδες των κάτω γνάθων ανοικτό μπλε σημεία: χειλικές προσακτρίδες ανοικτό μπλε: κάτω χείλος σκούρο μπλε: υποφάρυγγας, μεταξύ τους ο ανοικτός σιελικός πόρος s κόκκινο: άνω χείλος  πράσινο:  άνω γνάθος (μόνο μία)
Μορφολογικά χαρακτηριστικά του ακμαίου
Τα Θυσανόπτερα ξεχωρίζουν για δύο ιδιαίτερα χαρακτηριστικά από όλα τα άλλα έντομα. Το ένα είναι μια ειδικότητα των στοματικών μορίων. Τα στοματικά μόρια μυζητικού τύπου δεν είναι συμμετρικά (Εικ. 3). Το μεγάλο μέρος της κοντής προβοσκίδας αποτελείται από το άνω χείλος. Το άνοιγμα, που αφήνει το άνω χείλος προς τα πίσω, σκεπάζεται από το κάτω χείλος και κοντά σε αυτό υλικό του υποφάρυγγα ή της κοινής βάσης των κάτω γνάθων. Μεταξύ των δυο στρωμάτων αυτών κυλάει η σίελος. Πάνω από το ανοικτό κανάλι για τη σίελο οι δυο κάτω γνάθοι σχηματίζοντας τον τροφικό αγωγό. Έξω από αυτό το κανάλι υπάρχει μόνο η αριστερή άνω γνάθος. Η άλλη άνω γνάθος παρατηρείται μόνο στο εμβρυϊκό στάδιο. Γναθικές και γλωσσικές προσακτρίδες υπάρχουν.
Η άλλη ιδιότητα αφορά τα πόδια. Οι ταρσοί είναι διμερείς ή μονομερείς. Στο τέλος του ταρσού μεταξύ των δυο νυχιών υπάρχει ένας λοβός (το αρόλιουμ, arolium) που μπορεί να φουσκώνει σαν κύστη με την αύξηση της πίεσης της αιμολέμφου. Το φουσκωμένο αρόλιουμ επιτρέπει στα έντομα να "κολλούν" στο υπόστρωμα. Πολλές φορές ο μηρός είναι πρησμένος.
Το σώμα είναι μακρόστενο και στερνονωτιαίως λίγο πεπλατυσμένο. Τα μικρά είδη αποκτούν μήκος μισού χιλιοστόμετρου, τα μεγάλα φτάνουν τα δεκαπέντε χιλιοστόμετρα. Τα περισσότερα είδη είναι μαύρα, έχει όμως και άσπρα και χρωματιστά είδη. Οι κοντές κεραίες συνίστανται από τέσσερα έως εννιά άρθρα και εκφύονται η μια κοντά στην άλλη. Οι σύνθετοι οφθαλμοί προβάλλουν από το κεφάλι, σε ακμαία με πτέρυγες συναντούμε συμπληρωτικά τρεις απλούς οφθαλμούς. Ο σχετικά μεγάλος προθώρακας κινείται ελεύθερα, ενώ μεσοθώρακας και μεταθώρακας είναι ενωμένοι. Η κοιλία αποτελείται από 11 ουρoμερή και λεπτύνεται προς τα πίσω.
Οι πτέρυγες είναι στενόμακρες. Οι φλέβες είναι μόνο λίγες ή λείπουν. Η επιφάνεια των πτερύγων αυξάνεται δια μακρές τρίχες στις πλευρές (Εικ. 2). Σε αυτές τις τρίχες η τάξη οφείλεται το όνομά της (θύσανος συν πτερόν). Οι μπροστινές και οι οπίσθιες πτέρυγες συνθέτονται με πτυχή κατά την πτήση. Πολλά είδη όμως είναι άπτερα.
Το νευρικό σύστημα περιορίζεται σε μόνο λίγα γάγγλια, το υποοισοφαγικό και το προθωρακικό γάγγλιο ενώνονται, επίσης τα γάγγλια της κοιλιάς. Τα υπόλοιπα γάγγλια αντιστοιχούν στο βασικό σχήμα του νευρικού συστήματος των εντόμων. Στα θηλυκά της υποτάξεως Terebrantia συναντούμε γερό ωοθέτη με τέσσερα πριονιστά στιλέτα, στα θηλυκά της υποτάξεως Tubulifera ο δερματοειδής ωοθέτης εκβάλλεται μόνο κατά την απόθεση των αυγών. Στα αρσενικά όλων των θυσανοπτέρων τα εξωτερικά γεννητικά όργανα είναι καλά ανεπτυγμένα.
Βιολογία
Τα περισσότερα είδη συναντούμε σε σάπιο ξύλο ή σε απορρίμματα φύλλων. Τα άλλα είδη ζουν σε πράσινα φύλλα ή σε λουλούδια. Μόνο λίγα είδη συναντούμε σε βρύα. Στην Αυστραλία μερικά είδη ζουν μεταξύ δυο φύλλων, τα οποία κολλούν το ένα στο άλλο, καμιά φορά με τη βοήθεια νημάτων που κατασκευάζουν τα ίδια. Οι προνύμφες (Εικ. 1) χρησιμοποιούν τα ίδια ενδιαιτήματα με τα ακμαία, αλλά για τη νύμφωση υποχωρούν στο έδαφος.
Η πλειονότητα των ειδών τρέφεται από μύκητες, μερικά και από τους σπόρους αυτών. Στης εύκρατες ζώνες κατά κανόνα καταναλώνουν τη γύρη λουλουδιών ή άλλους φυτικούς ιστούς. Μερικά είδη τρέφονται από άλλα μικρά ζώα.
Τα αρσενικά πολλών ειδών εκδηλώνουν επιθετικότητα εναντίον άλλων με στόχο να προστατεύουν το ταίρι ή τα αυγά που προέρχονται από τη σύζευξη με θηλυκό.
Τα θηλυκά έχουν διπλό αριθμό χρωμοσωμάτων παρά τα αρσενικά, γιατί εκκολάπτονται από μη γονιμοποιημένα αυγά. Η μεταμόρφωση είναι εξαιρετική. Μετά από δυο προνυμφιακά στάδια χωρίς κανένα ίχνος πτερύγων εξακολουθούν δυο ή τρία νυμφιακά στάδια με μπουμπούκια πτερύγων (Αγγλικά wing buds, Γερμανικά Flügelknospen) στα οποία τα έντομα δεν λαμβάνουν καθόλου τροφή. Ο βιολογικός κύκλος κατά κανόνα διαρκεί ένα χρόνο, ιδιαίτερα στις εύκρατες ζώνες. , αλλά μερικά είδη μπορούν να εκδηλώνουν μερικές γενεές το χρόνο μέχρι να αναπτύξουν μια καινούργια γενεά κάθε τρεις εβδομάδες, αρκεί να επικρατούν ευνοϊκές συνθήκες.
Σημασία για των άνθρωπο
Τα Θυσανόπτερα βλάπτουν τον άνθρωπο έμμεσα λόγω των ζημιών που προκαλούν άμεσα με την αποδυνάμωση φυτών ή την πρόληψη σχηματισμού καρπών που καλλιεργούνται από των άνθρωπο. Επίσης προκαλούν έμμεσα ζημιές, μεταδίδοντας παθογόνους ιούς. Εξ άλλου μπορούν να γίνουν ενοχλητικά όταν πετούν στο δέρμα ανθρώπων. Στην άλλη πλευρά μπορούν να βοηθούν στην επικονίαση, και τα αρπακτικά είδη να καταναλώνουν επιβλαβή έντομα.
Συστηματική
Η εξωτερική συστηματική απεικονίζεται στον Πιν. 1. Μια πιθανή φυλογένεια των θυσανοπτέρων (εσωτερική συστηματική) δείχνει ο Πιν. 2.
Λεπτομερέστερα, οι οικογένειες και υποοικογένειες των θυσανοπτέρων είναι οι εξής:
Πηγές
Κατηγορία:Έντομα
Κατάλογος χωρών και εδαφών ανά πυκνότητα πληθυσμού
500px|thumb|Η πυκνότητα του πληθυσμού (κάτοικοι ανά χλμ2) ανά χώρα το 2018
Παρατίθεται κατάλογος χωρών ανά πυκνότητα πληθυσμού σε κατοίκους/τ.χλμ.. Τα στοιχεία που ακολουθούν αντιστοιχούν σε περιοχές που περιέχουν και υδάτινες επιφάνειες, όπως λίμνες ή ποταμούς. Τα στοιχεία (η πυκνότητα είναι με στρογγυλοποίηση στις περισσότερες χώρες) για την έκταση και τον πληθυσμό των χωρών είναι βασισμένα στα αντίστοιχα λήμματα: Κατάλογος χωρών ανά πληθυσμό και Κατάλογος χωρών ανά έκταση.
Αυτοδιοικούμενα κρατίδια ή περιοχές υπό αμφισβητούμενο καθεστώς δεν λαμβάνονται υπόψη στην αρίθμηση του καταλόγου αλλά εμφανίζονται προς σύγκριση.
Εξωτερικοί σύνδεσμοι
Κατηγορία:Κατάλογοι χωρών Κατηγορία:Πληθυσμιακή γεωγραφία
Κούρο Σεγκούρα
Ο Φρανθίσκο Σεγκούρα Γκόμεθ (ισπανικά: Francisco Segura Gómez) (Γρανάδα, 7 Απριλίου 1972), γνωστός ως Κούρο Σεγκούρα, είναι Ισπανός προπονητής καλαθοσφαίρισης στην ομάδα του Κολοσσού Ρόδου.
Εξωτερικοί σύνδεσμοι
Κατηγορία:Ισπανοί προπονητές καλαθοσφαίρισης Κατηγορία:Προπονητές καλαθοσφαίρισης Μπάσκετ Σαραγόσα Κατηγορία:Προπονητές καλαθοσφαίρισης Εθνικής Κουβέιτ Κατηγορία:Προπονητές καλαθοσφαίρισης Ρεάλ Μπέτις Μπαλονθέστο Κατηγορία:Προπονητές καλαθοσφαίρισης Ιωνικού Νικαίας Κατηγορία:Προπονητές καλαθοσφαίρισης ΑΕΚ Κατηγορία:Προπονητές καλαθοσφαίρισης Κολοσσού Ρόδου
Μάριος Χριστοδούλου
Ο Μάριος Χριστοδούλου είναι Κύπριος προπονητής ποδοσφαίρου, πρώην ποδοσφαιριστής, που αγωνιζόταν στη θέση του μέσου.
Καριέρα
Ο Μάριος Χριστοδούλου ξεκίνησε την καριέρα του από την ΑΕΛ. Στη συνέχεια αγωνίστηκε κατά σειρά στους Ηρακλή Θεσσαλονίκης, Άρης Θεσσαλονίκης, ΑΕΛ Λεμεσού, Ακράτητο Άνω Λιοσίων, Νέα Σαλαμίνα Αμμοχώστου, ΑΠΟΠ Κινύρα Πέγειας, ΑΠΕΠ Πιτσιλιάς, Ερμή Αραδίππου, Νίκο & Σωκράτη Ερήμης και ΑΕΖ Ζακακίου. Στην ΑΕΖ άρχισε και την προπονητική του καριέρα (παίχτης-προπονητής) την περίοδο 2011-2012.
Από το 1996 έως το 2003 ήταν διεθνής με την Εθνική Κύπρου.
Πηγές
Κατηγορία:Κύπριοι ποδοσφαιριστές Κατηγορία:Κύπριοι προπονητές ποδοσφαίρου Κατηγορία:Μέσοι ποδοσφαιριστές Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές ΑΕΛ Λεμεσού Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Ακράτητου Άνω Λιοσίων Κατηγορία:Ποδοσφαιριστές ΑΠΟΠ Κινύρα Πέγειας Κατηγορία:Ποδοσφαιριστές ΑΠΕΠ Πιτσιλιάς Κατηγορία:Ποδοσφαιριστές Ερμή Αραδίππου Κατηγορία:Ποδοσφαιριστές Νίκου & Σωκράτη Ερήμης Κατηγορία:Ποδοσφαιριστές ΑΕΖ Ζακακίου Κατηγορία:Προπονητές ποδοσφαίρου ΑΕΖ Ζακακίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Κύπρου Κατηγορία:Ξένοι ποδοσφαιριστές στην Ελλάδα Κατηγορία:Κύπριοι ποδοσφαιριστές στο εξωτερικό
255
Η τρέχουσα σελίδα αφορά το έτος 255 κατά το Γρηγοριανό ημερολόγιο
Το έτος 255 (CCLV ) ήταν ένα κοινό έτος, το οποίο ξεκινούσε την Δευτέρα. Εκείνη την εποχή ήταν γνωστό ως το έτος των Υπάτων Βαλεριανού και Γαλλιηνού (ή, λιγότερο γνωστό, το έτος 1008 από Κτήσεως Κόσμου). Η ονομασία 255 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Χαβιέρ Βελάσκες
Ο Χαβιέρ Βελάσκες (Ángel Javier Velásquez Quesquén) είναι πολιτικός από το Περού, ο οποίος χρημάτισε πρωθυπουργός της χώρας από τις 11 Ιουλίου του 2009 ως τις 14 Σεπτεμβρίου του 2010. Διετέλεσε επί 4 θητείες μέλος του Κογκρέσου και πρόεδρός του, την περίοδο 2008-09. . Ανήκει στην Αμερικανική Λαϊκή Επαναστατική Συμμαχία (Alianza Popular Revolucionaria Americana).
Καριέρα
Γεννήθηκε το 1959 ή το 1960 Ο Βελάσκες έγινε το 2008 πρόεδρος του Κογκρέσου και υπηρετεί σε αυτό επί 14 χρόνια. Θεωρείται ότι είναι ικανός διαπραγματευτής.
Πρωθυπουργός
Στις 11 Ιουλίου του 2009 διορίστηκε από τον πρόεδρο Άλαν Γκαρσία στην πρωθυπουργία της χώρας, έπειτα από τις συγκρούσεις με αυτόχθονες του 2009, κατά τις οποίες έχασαν τη ζωή τους συνολικά 34 άνθρωποι. Η ορκωμοσία του έγινε στις 12 Ιουλίου του 2009. Ο Βελάσκες θεωρείται πολύ πιστός στο κόμμα του και ότι είναι αντίθετος από τον προκάτοχό του, αριστερό Γιεχούντε Σιμόν. Είναι το τρίτο πρόσωπο που ανέλαβε πρωθυπουργός σε διάστημα 9 μηνών. Η υποστήριξη του Γκαρσία την περίοδο εκείνη ήταν 21 τοις εκατό. Εκτός από πρωθυπουργό, ο πρόεδρος Γκαρσία διόρισε και νέους υπουργούς άμυνας, δικαιοσύνης, γεωργίας και εσωτερικών. Έπειτα από ανασχηματισμό της κυβέρνησης το Σεπτέμβριο του 2010, τον διαδέχθηκε στην πρωθυπουργία ο Χοσέ Τσανγκ.
Εξωτερικοί σύνδεσμοι
Βελασκες
Κολούμπια (ποταμός)
Ο Κολούμπια (ορθότ. Κολόμπια) (Columbia River) είναι ο μεγαλύτερος ποταμός της ευρύτερης Περιοχής του Βορειοδυτικού Ειρηνικού (PNW) στις Ηνωμένες Πολιτείες Αμερικής και ο μεγαλύτερος ποταμός της Βόρειας Αμερικής που εκβάλλει στον Ειρηνικό Ωκεανό. Πηγάζει από τα Βραχώδη Όρη της Βρετανικής Κολομβίας στον Καναδά. Ρέει βορειοδυτικά και μετά νότια στην πολιτεία Ουάσινγκτον των ΗΠΑ, στη συνέχεια στρίβει δυτικά για να οριοθετήσει το μεγαλύτερο μέρος των συνόρων μεταξύ Ουάσιγκτον και Όρεγκον πριν εκβάλει στον Ειρηνικό. Ο Κολούμπια έχει μήκος 2.000 χιλιόμετρα (1.243 μίλια) και ο μεγαλύτερος παραπόταμος του είναι ο Σνέικ. Η λεκάνη απορροής του έχει περίπου το μέγεθος της Γαλλίας και εκτείνεται σε επτά πολιτείες των ΗΠΑ και σε μια επαρχία του Καναδά. Είναι ο τέταρτος μεγαλύτερος ποταμός στις Ηνωμένες Πολιτείες σε όγκο νερού με τη μεγαλύτερη παροχή ύδατος από κάθε ποταμό της Βόρειας Αμερικής που εισέρχεται στον Ειρηνικό (τριακοστός έβδομος στον κόσμο).
Ο Κολούμπια και οι παραπόταμοί του υπήρξαν σημεία αναφοράς για τον πολιτισμό και την οικονομία της ευρύτερης περιοχής για χιλιάδες χρόνια. Χρησιμοποιούνται για μεταφορές από την αρχαιότητα, συνδέοντας τις πολλές πολιτιστικές ομάδες που ζουν εκεί. Το ποτάμιο σύστημα φιλοξενεί πολλά είδη ανάδρομων ψαριών, τα οποία μεταναστεύουν μεταξύ των ενδιαιτημάτων του γλυκού νερού και των αλμυρών νερών του Ειρηνικού Ωκεανού. Αυτά τα ψάρια -ειδικά ο σολομός- αποτελούσαν τον πυρήνα της επιβίωσης για τους αυτόχθονες λαούς.
Η πρώτη τεκμηριωμένη ευρωπαϊκή επίσκεψη στον Κολούμπια καταγράφηκε το 1775, όταν ο Βάσκος Bruno de Heceta αντίκρισε τις εκβολές του ποταμού. Στα τέλη του 18ου αιώνα, ένα ιδιωτικό αμερικανικό πλοίο έγινε το πρώτο σκάφος -μη αυτόχθονων λαών- που εισήλθε στον ποταμό: το 1792 ο Ουίλιαμ Μπρόουτον (William Robert Broughton) του Βρετανικού Βασιλικού Ναυτικού πέρασε από την Οροσειρά της Ακτής του Όρεγκον (Oregon Coast Range) στην Kοιλάδα Ουίλεμιτ (Willamette Valley). Στις επόμενες δεκαετίες, οι εταιρείες εμπορίας γούνας χρησιμοποίησαν τον Κολούμπια ως βασική οδό μεταφοράς. Παράλληλα, οι χερσαίοι εξερευνητές μπήκαν στην Κοιλάδα Ουίλεμιτ μέσω του γραφικού αλλά επικίνδυνου Φαραγγιού του ποταμού Κολούμπια (Columbia River Gorge) και οι πιονιέροι άρχισαν να εγκαθίστανται στην κοιλάδα σε αυξανόμενους αριθμούς. Τα ατμόπλοια κατά μήκος του ποταμού συνέδεσαν τις κοινότητες και διευκόλυναν το εμπόριο. Η άφιξη των σιδηροδρόμων στα τέλη του 19ου αιώνα, που πολλοί από αυτούς κινούνταν κατά μήκος του ποταμού, ήρθε να συμπλήρωσει αυτές τις επικοινωνίες.
Από τα τέλη του 19ου αιώνα, δημόσια και ιδιωτικά έργα ανέπτυξαν εκτενώς τον ποταμό. Για τη διευκόλυνση της ναυσιπλοΐας πλοίων και φορτηγίδων, έχουν κατασκευαστεί υδατοφράκτες (locks) κατά μήκος του κάτω ρου του Κολούμπια και των παραποτάμων του, ενώ η βυθοκόρηση έχει ανοίξει, συντηρήσει και διευρύνει τα κανάλια ναυτιλίας. Από τις αρχές του 20ού αιώνα, έχουν κατασκευαστεί φράγματα κατά μήκος του ποταμού για την παραγωγή ενέργειας, τη ναυσιπλοΐα, την άρδευση και τον έλεγχο των πλημμυρών. Τα 14 υδροηλεκτρικά φράγματα στο κύριο τμήμα του Κολούμπια και πολλά άλλα στους παραποτάμους του παράγουν περισσότερο από το 44% της συνολικής υδροηλεκτρικής παραγωγής των ΗΠΑ. Ωστόσο, παραγωγή πυρηνικής ενέργειας υπάρχει σε δύο τοποθεσίες κατά μήκος του ποταμού. Πλουτώνιο για πυρηνικά όπλα παράγεται για δεκαετίες στην τοποθεσία Χάνφορντ (Hanford), η οποία είναι τώρα η πιο μολυσμένη πυρηνική τοποθεσία στις ΗΠΑ. Αυτές οι εξελίξεις έχουν άσχημη επίδραση σε μεγάλο βαθμό στο περιβάλλον του ποταμού στη λεκάνη απορροής, μαζί με τη βιομηχανική ρύπανση και τα εμπόδια στη μετανάστευση των ψαριών.
Πηγές και πορεία
Ο Κολούμπια αρχίζει το ταξίδι του στη μεγάλη Τάφρο των Βραχωδών Ορέων (Rocky Mountain Trench) της Βρετανικής Κολομβίας. Η Λίμνη Κολούμπια, στα 820 μ. από την επιφάνεια της θάλασσας, καθώς και οι γειτονικοί υγρότοποι σχηματίζουν τις πηγές του ποταμού. Η Τάφρος των Βραχωδών Ορέων είναι μια ευρεία, βαθιά παγετωνική κοιλάδα ανάμεσα στα Καναδικά Βραχώδη Όρη και τα Όρη Κολούμπια. Για τα πρώτα 320 χλμ., ο Κολούμπια ρέει βορειοδυτικά κατά μήκος της Τάφρου μέσω της Λίμνης Ουίντερμιρ (Windermere Lake) και της πόλης Ίνβερμιρ (Invermere), μιας περιοχής γνωστή στη Βρετανική Κολομβία ως Κοιλάδα του Κολούμπια και, στη συνέχεια, βορειοδυτικά στην πόλη Γκόλντεν (Golden) και τη Λίμνη Κίνμπασκετ (Kinbasket Lake). Ρέοντας παράλληλα με το βόρειο άκρο των Ορέων Σέλκερκ (Selkirk Mountains), ο ποταμός στρίβει απότομα νότια μέσω μιας περιοχής γνωστής ως Μπιγκ Μπεντ («Μεγάλη Στροφή») (Big Bend Country), περνώντας από τις Λίμνες Ρέβελστοουκ και Άροου (Revelstoke Lake, Arrow Lakes). Η Ρέβελστοουκ, το Μπιγκ Μπεντ και η Κοιλάδα Κολούμπια αναφέρονται ομού ως η Χώρα του Κολούμπια (Columbia Coyntry). Μετά από τις Λίμνες Άροου, ο ποταμός περνά από τις πόλεις Κάσλγκαρ (Castlegar) -στη συμβολή του με τον ποταμό Κούτενεϊ (Kootenay River)- και Τρέιλ (Trail), δύο μεγάλα πληθυσμικά κέντρα της περιοχής. Ο ποταμός Ποντ Ερέι (Pend Oreille) ενώνεται με τον Κολούμπια περίπου 3 χλμ. βόρεια των συνόρων ΗΠΑ-Καναδά.
Ο Κολούμπια εισέρχεται στην ανατολική Ουάσιγκτον ρέοντας νότια και, στρεφόμενος προς τα δυτικά, δέχεται τα νερά του ποταμού Σπόουκαν (Spokane). Σηματοδοτεί τα νότια και ανατολικά σύνορα του Καταφυγίου των Ινδιάνων Κόλβιλ (Colville) και τα δυτικά σύνορα του καταφυγίου των Ινδιάνων Σπόουκαν. Κατόπιν, ο ποταμός στρίβει νότια μετά τη συμβολή του με τον ποταμό Οκανόγκαν (Okanogan) και, στη συνέχεια, νοτιοανατολικά κοντά στη συμβολή με τον ποταμό Ουινάτσι (Wenatchee), στην κεντρική Ουάσιγκτον. Αυτό το τμήμα του ποταμού σε σχήμα C είναι γνωστό ως Μπιγκ Μπεντ («Μεγάλη Στροφή») (Big Bend). Κατά τη διάρκεια των Πλημμυρών Μίσουλα (Missoula Floods), πριν από 10.000 - 15.000 χρόνια, μεγάλο μέρος του νερού της πλημμύρας κατευθύνθηκε νότια, σχηματίζοντας την αρχαία κοίτη του ποταμού, γνωστή ως Γκραντ Κούλι (Grand Coulee). Μετά τις πλημμύρες, το ποτάμι πήρε τη σημερινή του πορεία και το Γκραντ Κούλι έμεινε στεγνό. Η κατασκευή του Φράγματος Γκραντ Κούλι (Grand Coulee Dam) στα μέσα του 20ου αιώνα, δέσμευσε τον ποταμό σχηματίζοντας τη λίμνη Ρούσβελτ (Roosevelt), από την οποία αντλήθηκε νερό προς το ξηρό Γκραντ Κούλι, σχηματίζοντας την Τεχνητή Λίμνη Μπανκς (Banks Lake Reservoir).
Στη συνέχεια, ο Κολούμπια διέρχεται από το περίφημο Αμφιθέατρο Γκορτζ (The Gorge Amphitheatre), έναν εκπληκτικό χώρο, όπου γίνονται υπαίθριες συναυλίες στις όχθες του ποταμού. Κατόπιν, φράσσεται από το Φράγμα Πριστ Ράπιντς (Priest Rapids Dam) για να φτάσει στις διαβόητες Πυρηνικές Εγκαταστάσεις Χάνφορντ (Hanford Nuclear Reservation). Εδώ, ο ποταμός βρίσκεται εξ ολοκλήρου εγκλωβισμένος, εκτός από το σκέλος Χάνφορντ Ριτς (Hanford Reach) το μόνο τμήμα του ποταμού στο έδαφος των ΗΠΑ που είναι εντελώς ελεύθερο, χωρίς εμπόδια από φράγματα. Λίγο πιο κάτω, στη θέση Τρι-Σίτιζ (Tri-Cities) της πολιτείας Ουάσινγκτον, ο Κολούμπια δέχεται τα ύδατα του μεγαλύτερου παραποτάμου του Σνέικ, καθώς και του ποταμού Γιακίμα (Yakima). Ύστερα, ο Κολούμπια κάνει μια απότομη στροφή προς τα δυτικά, στα σύνορα των πολιτειών Ουάσιγκτον-Όρεγκον, για να τις οριοθετήσει στα τελευταία 497 χλμ. του ταξιδιού του.
Ο ποταμός Ντέσουτ (Deschutes) ενώνεται με τον Κολούμπια κοντά στο Ντελζ (Dalles). Ανάμεσα στο Ντελζ και το Πόρτλαντ (Portland), ο ποταμός διασχίζει την Οροσειρά Κάσκεϊντ (Cascade Range), σχηματίζοντας το εκπληκτικό Φαράγγι του ποταμού Κολούμπια (Columbia River Gorge). Το φαράγγι είναι γνωστό για τους δυνατούς, συνεχείς ανέμους του, αλλά και τη γραφικότητα και τον ρόλο του ως σημαντικός συγκοινωνιακός κόμβος. Κατόπιν, ο ποταμός συνεχίζει δυτικά, στρεφόμενος απότομα προς τα Β.ΒΔ. κοντά στο Πόρτλαντ και το Βανκούβερ, στην Ουάσιγκτον, στη συμβολή του με τον ποταμό Ουίλεμιτ (Willamette). Εδώ ο ποταμός επιβραδύνεται σημαντικά, ρίχνοντας τόσα ιζήματα που θα μπορούσαν να σχηματίσουν κανονικό Δέλτα. Κοντά στο Λόνγκβιου (Longview) της Ουάσιγκτον και τη συμβολή του με τον ποταμό Κόουλιτζ (Cowlitz), ο ποταμός στρίβει πάλι δυτικά. Τελικά, ο Κολούμπια εκβάλλει στον Ειρηνικό Ωκεανό ακριβώς δυτικά της Αστόρια (Astoria) του Όρεγκον, πάνω από το στόμιο Κολούμπια Μπαρ (Columbia Bar), ένα σύστημα αμμοστρώσεων συνεχούς μετατόπισης, που κάνει τις εκβολές του ποταμού ένα από τα πιο επικίνδυνα υδάτινα τμήματα για πλοήγηση στον κόσμο. Μάλιστα, λόγω της επικινδυνότητας και των πολλών ναυαγίων, το στόμιο απέκτησε το παρωνύμιο «Νεκροταφείο των Πλοίων» («Graveyard of Ships»).
Γεωλογικό ιστορικό
Ο ποταμός και η λεκάνη απορροής του υπέστησαν μερικές από τις μεγαλύτερες γνωστές καταστροφικές πλημμύρες στον κόσμο προς το τέλος της τελευταίας εποχής των παγετώνων. Η περιοδική ρήξη των φραγμάτων πάγου στην παγετωνική λίμνη Μισούλα (Missoula Lake) οδήγησε στις Πλημμύρες Μισούλα (Missoula Floods), με τους όγκους νερού να ξεπερνούν τη συνδυασμένη ροή όλων των άλλων ποταμών στον κόσμο, δεκάδες φορές κατά τη διάρκεια χιλιάδων ετών. Ο ακριβής αριθμός των πλημμυρών είναι άγνωστος, αλλά οι γεωλόγοι έχουν τεκμηριώσει τουλάχιστον σαράντα. Τα στοιχεία δείχνουν ότι εμφανίστηκαν μεταξύ περίπου 19.000-13.000 ετών πριν.
Οι τεράστιοι όγκοι νερού πέρασαν ορμητικά στην ανατολική Ουάσιγκτον, δημιουργώντας τα περίφημα Σκάμπλαντς (Channeled Scablands), ένα χαοτικό δίκτυο από ξηρά κανάλια που μοιάζουν με φαράγγια. Οι στενώσεις σε πολλά σημεία προκάλεσαν τη συγκέντρωση των πλημμυρικών υδάτων σε μεγάλες εποχικές λίμνες, όπως η λίμνη Λιούις (Lake Lewis), στην οποία είχαν αποτεθεί ιζήματα. Τα βάθη του νερού έχουν υπολογιστεί σε 300 μ. στο Χάσμα Ουαλούλα (Wallula Gap) και 120 μ. πάνω από το σημερινό Πόρτλαντ του Όρεγκον. Ιζήματα εναποτέθηκαν, επίσης, όταν τα νερά της πλημμύρας επιβραδύνθηκαν στις μεγάλες λεκάνες Κουίνσι (Quincy), Οτέλο (Othello) και Πάσκο (Pasco).
Τα τελευταία χιλιάδες χρόνια, σειρά από μεγάλες κατολισθήσεις έχουν συμβεί στη βόρεια πλευρά του Φαραγγιού του ποταμού Κολούμπια, στέλνοντας στο φαράγγι τεράστιες ποσότητες συντριμμιών (debris) νότια των ορέων Τέιμπλ (Table Mountain) και Γκρίνλιφ Πικ (Greenleaf Peak), κοντά στη σημερινή θέση του Φράγματος Μπόνεβιλ (Bonneville Dam).
Παροχή
Με μέση ροή στις εκβολές περίπου 7.500 κυβικά μέτρα/δευτερόλεπτο, ο Κολούμπια είναι ο μεγαλύτερος ποταμός σε παροχή ύδατος στον Ειρηνικό σε όλη την Αμερική και 4ος στις ΗΠΑ, και στους δύο ωκεανούς. Η μέση ροή, εκεί όπου ο ποταμός διασχίζει τα διεθνή σύνορα μεταξύ Καναδά και Ηνωμένων Πολιτειών είναι 2.790 κυβικά μέτρα/δευτερόλεπτο. Οι ρυθμοί παροχής του Κολούμπια επηρεάζονται από πολλές μεγάλες τεχνητές λίμνες στα ανάντη, πολλές εκτροπές για άρδευση και, στα κατάντη, αντίστροφη ροή από τις παλίρροιες του Ειρηνικού Ωκεανού. Η Εθνική Υπηρεσία Ωκεανών παρατηρεί τα επίπεδα του νερού από έξι μετρητές παλίρροιας και εκδίδει προβλέψεις παλίρροιας για είκοσι δύο επιπλέον τοποθεσίες κατά μήκος του ποταμού στις εκβολές του.
Μόλυνση
Αυτές οι πρακτικές κρατήθηκαν μυστικές από την ομοσπονδιακή κυβέρνηση μέχρι τη δημοσιοποίηση των αποχαρακτηρισμένων εγγράφων στα τέλη της δεκαετίας του 1980. Οι πυρηνικοί αντιδραστήρες παροπλίστηκαν στο τέλος του Ψυχρού Πολέμου και η τοποθεσία Χάνφορντ βρέθηκε στο επίκεντρο μιας από τις μεγαλύτερες περιβαλλοντικές εκκαθαρίσεις στον κόσμο, που διαχειρίζεται το Υπουργείο Ενέργειας υπό την επίβλεψη του Τμήματος Οικολογίας της Ουάσιγκτον και της Υπηρεσίας Προστασίας Περιβάλλοντος. Οι κοντινοί υδροφόροι ορίζοντες περιέχουν, περίπου, 1 δισεκατομμύριο (!) κυβικά μέτρα υπόγειων υδάτων που έχουν μολυνθεί από πυρηνικά απόβλητα υψηλής στάθμης που έχουν διαρρεύσει από τις υπόγειες δεξαμενές αποθήκευσης του Χάνφορντ Από το 2008, περίπου 3.785 κυβικά μέτρα εξαιρετικά ραδιενεργών αποβλήτων ταξιδεύουν μέσω των υπόγειων υδάτων προς τον ποταμό Κολούμπια. Αυτά τα απόβλητα αναμένεται να φτάσουν στον ποταμό σε 12 έως 50 χρόνια εάν ο καθαρισμός δεν προχωρήσει σύμφωνα με το χρονοδιάγραμμα.
Επιπροσθέτως, πολυάριθμοι άλλοι ρύποι ανιχνεύονται στον ποταμό, όπως χημικά φυτοφάρμακα, βακτήρια, αρσενικό, διοξίνες και πολυχλωριωμένα διφαινύλια (PCB). Μελέτες έχουν βρει, επίσης, σημαντικά επίπεδα τοξινών στα ψάρια και στα νερά μέσα στα οποία διαβιούν. Η συσσώρευση τοξινών στα ψάρια απειλεί την επιβίωσή τους, ενώ και η κατανάλωση αυτών των ψαριών από τον άνθρωπο μπορεί να οδηγήσει σε προβλήματα υγείας. Η ποιότητα του νερού είναι επίσης σημαντικός παράγοντας για την διαβίωση άλλων άγριων ζώων και φυτών στη λεκάνη απορροής του ποταμού Κολούμπια. Οι πολιτείες, οι ινδιάνικες φυλές και η ομοσπονδιακή κυβέρνηση καταβάλλουν προσπάθειες για την αποκατάσταση και βελτίωση της ποιότητας του νερού, της γης και του αέρα της λεκάνης απορροής του ποταμού Κολούμπια και έχουν δεσμευτεί να συνεργαστούν για να ενισχύσουν και να ολοκληρώσουν κρίσιμες προσπάθειες αποκατάστασης του οικοσυστήματος. Αυτήν τη στιγμή βρίσκονται σε εξέλιξη ορισμένες προσπάθειες καθαρισμού των υδάτων.
Η υλοτόμηση και οι δραστηριότητες των βιομηχανιών ξυλείας μολύνουν περαιτέρω το νερό του ποταμού, για παράδειγμα η αυξημένη απορροή ιζημάτων. Το επονομαζόμενο Πρόγραμμα Βορειοδυτικού Δάσους (Northwest Forest Plan) που εκπονείται από την ομοπονδιακή νομοθεσία, από το 1994, έδωσε εντολή στις εταιρείες ξυλείας να εξετάσουν τις περιβαλλοντικές επιπτώσεις των πρακτικών τους σε ποτάμια όπως τον Κολούμπια.
Την 1η Ιουλίου 2003, ο Κρίστοφερ Σουέιν από το Πόρτλαντ του Όρεγκον, έγινε ο πρώτος άνθρωπος που κολύμπησε ολόκληρο τον Κολούμπια, σε μια προσπάθεια να ευαισθητοποιήσει το κοινό σχετικά με την περιβαλλοντική διαχείριση και υγεία του ποταμού.
Παραπόταμοι
Ο Κολούμπια δέχεται περισσότερους από 60 σημαντικούς παραπόταμους. Οι τέσσερις μεγαλύτεροι που εκβάλλουν απευθείας στον Κολούμπια (μετρούμενοι είτε με βάση την παροχή, είτε βάσει του μεγέθους της λεκάνης απορροής) είναι ο Σνέικ (κυρίως στο Άινταχο), ο ποταμός Ουίλαμιτ (Willamette) (στο βορειοδυτικό Όρεγκον), ο Κούτενεϊ (Kootenay) (κυρίως στη Βρετανική Κολομβία) και ο Ποντ Ερέι (Pend Oreille) (κυρίως στη βόρεια Ουάσιγκτον και το Άινταχο. Καθένας από αυτούς έχει παροχή, κατά μέσο όρο, περισσότερα από 570 κυβικά μέτρα/δευτερόλεπτο και αποστραγγίζει περιοχή μεγαλύτερη από 52.000 τετρ. χλμ.
Πηγές
Κατηγορία:Ποταμοί των ΗΠΑ Κατηγορία:Ποταμοί του Καναδά
Άρνα
Η Άρνα είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Φάριδος, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.
Γεωγραφία
Η Άρνα είναι ορεινό χωριό στο δυτικοκεντρικό τμήμα του νομού Λακωνίας. Βρίσκεται στις δυτικές πλαγιές της κορυφής «Μαυροβούνι» (852 μ.) του ανατολικού Ταϋγέτου, κοντά στο τέλος του επαρχιακού δρόμου Γυθείου-Σπαρτιάς και στις πηγές του ποταμού Σμήνους, σε μέσο σταθμικό υψόμετρο 780. Απέχει 36 χλμ. περίπου Ν. ΝΔ. της Σπάρτης. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 17,655 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Φελλίας του νομού Λακωνίας. Το 1899 εντάχθηκε στον -τέως- νομό Λακεδαίμονος και το 1909 υπήχθη οριστικά στον νομό Λακωνίας. Το 1912 αποσπάστηκε από τον δήμο Φελλίας και ορίστηκε έδρα της ομώνυμης κοινότητας. Με το ΦΕΚ 244Α – 04/12/1997 αποσπάστηκε από την κοινότητα Άρνης και προσαρτήθηκε στον δήμο Φάριδος. Με το ΦΕΚ 87Α – 07/06/2010 αποσπάστηκε από τον δήμο Φάριδος και προσαρτήθηκε στον δήμο Σπαρτιατών.
Γενικά στοιχεία
Στη θέση «Αρκίνα» βρέθηκε θολωτός μυκηναϊκός οικισμός. Είναι η πατρίδα του Γεωργίου Γιατράκου, αγωνιστή του 1821. Είναι χωριό του Ταϋγέτου με παραδοσιακό χρώμα και αξιόλογη τουριστική κίνηση. Η περιοχή παράγει κάστανα, καρύδια, πατάτες, μέλι και κτηνοτροφικά προϊόντα.
Εκδηλώσεις
Η γιορτή κάστανου και τσίπουρου, από το 2004, το τελευταίο Σαββατοκύριακο του Οκτωβρίου. Πρόκειται για τριήμερο φεστιβάλ που συνδυάζει καλλιτεχνικά δρώμενα με πλούσια και καλαίσθητη υπαίθρια αγορά και για καλωσόρισμα δίνει στους επισκέπτες την ευκαιρία να απολαύσουν κάστανα ψημένα στο μεγαλύτερο τηγάνι που υπάρχει στην Ελλάδα και βραστά στο παλιό χαρανί, καθώς και ντόπιο τσίπουρο.
Citroën Bijou
Το Citroën Bijou ήταν ένα μικρό οικονομικό αυτοκίνητο της γαλλικής αυτοκινητοβιομηχανίας Citroën, που παρήχθη μεταξύ του 1959 και του 1964, σε μόλις 207 αντίτυπα. Κατασκευάστηκε και διατέθηκε αποκλειστικά στο Ηνωμένο Βασίλειο και, κατά συνέπεια, παρήχθη μόνο σε δεξιοτίμονη εκδοχή.
Βασικά στοιχεία
Παρουσιάστηκε στο Σαλόνι Αυτοκινήτου του Λονδίνου τον Οκτώβριο του 1959 και κατασκευάστηκε αποκλειστικά στο εργοστάσιο της Citroën στο Σλάου (Slough), στην κομητεία του Μπέρκσαϊρ, Ηνωμένο Βασίλειο (20 μίλια, δηλαδή 32 χιλιόμετρα δυτικά από το κέντρο του Λονδίνου). Βασιζόταν στο Citroën 2CV, αλλά ήταν μια 2-πορτη εκδοχή coupé (αντιθέτως, η στάνταρ εκδοχή αμαξώματος του 2CV ήταν 4-πορτο landaulet, με ανοιγόμενη οροφή) και με ριζικά διαφορετική εξωτερική εμφάνιση. Μάλιστα είχε σχεδιαστεί από τον Peter Kirwan-Taylor, ο οποίος είχε σχεδιάσει και την Lotus Elite του 1957.
Το Bijou δημιουργήθηκε μόνο για την συγκεκριμένη αγορά, καθώς θεωρήθηκε τότε ότι το κοινότυπο ντιζάιν του θα γινόταν πιο αποδεκτό από το συντηρητικό Βρετανικό αγοραστικό κοινό, σε μεγαλύτερο βαθμό από το αντισυμβατικό ντιζάιν του 2CV. Σε αντίθεση με το εξ ολοκλήρου από χάλυβα 2CV, όλα τα εξωτερικά πάνελ του σασί στο Bijou κατασκευάζονταν από υαλοβάμβακα (το γνωστό και ως fiberglass) και ο κινητήρας του ήταν ο ίδιος αερόψυκτος επίπεδος 2-κύλινδρος (flat-twin) 4-χρονος βενζίνης, κυβισμού 425 cm³ και ισχύος 12 hp, με αυτόν που έφερε τότε το 2CV.
Μολονότι το σασί και τα περισσότερα μηχανικά μέρη προέρχονταν από το 2CV και ο εξοπλισμός του ήταν λιτός, ωστόσο διέθετε ορισμένα στοιχεία από το πολυτελές Citroën DS (το γνωστό στην Ελλάδα ως «βάτραχος»). Τα πλέον αξιοσημείωτα ήταν το κλασικό τιμόνι της Citroën με την μία ακτίνα, το καμπυλωτό πίσω παρμπρίζ και οι εσωτερικές χειρολαβές των θυρών, όλα δανεισμένα από το DS. thumb|left|Citroën Bijou του 1961.
Επιπλέον, ήταν πιο ακριβό από το εγχώριο και πιο πρακτικό Mini, ενώ ήταν ένα από τα πιο αργά αυτοκίνητα της τότε εποχής, πιο αργό ακόμα και από το ίδιο το Citroën 2CV. Ήδη από το 1955, και το 2CV προσέφερε τον ίδιο κινητήρα των 425 cm³, αλλά ήταν ελαφρύτερο, επιτυγχάνοντας τελική ταχύτητα 79 χιλιόμετρα την ώρα ή 49 μίλια την ώρα και από το 1962 έφτασε τα 84 χιλιόμετρα την ώρα ή 52 μίλια την ώρα. Τελικώς, μόλις 207 αντίτυπα σειράς Bijou κατασκευάστηκαν, συν 2 πρωτότυπα, και όσα έχουν επιβιώσει είναι άκρως συλλεκτικά σήμερα.
Εξωτερικοί σύνδεσμοι
Bijou Κατηγορία:Αυτοκίνητα πόλης Κατηγορία:Γαλλικά αυτοκίνητα
Λίρα της Ροδεσίας
Η λίρα ήταν το νόμισμα της Ροδεσίας (σήμερα Ζιμπάμπουε) από το 1964 μέχρι το 1970. Υποδιαιρούταν σε 20 σελίνια, και κάθε σελίνι σε 12 πένες (1λίρα= 240 πένες). Σήμερα δεν είναι πλέον σε χρήση.
Ιστορία
Η λίρα θεσμοθετήθηκε μετά τη διάλυση της Ομοσπονδίας της Ροδεσίας και Νυασαλάνδης οπότε η αποικία που ήταν γνωστή έως τότε ως Νότια Ροδεσία και είχε γίνει μέλος της ομοσπονδίας, μετονομάστηκε απλά  σε Ροδεσία. Το νέο νόμισμα αντικατέστησε την παλαιά λίρα της Ροδεσίας και Νυασαλάνδης  με αναλογία 1/1. Όμως τόσο τα κέρματα όσο και τα χαρτονομίσματα της παλαιάς λίρας συνέχισαν να κυκλοφορούν παράλληλα με τα καινούρια.
Όπως και το προηγούμενό του νόμισμα, η λίρα της Ροδεσίας ήταν αρχικά και αυτή συνδεδεμένη με τη Βρετανική λίρα με σταθερή ισοτιμία 1/1. Όταν η Βρετανική λίρα υποτιμήθηκε από 2,8 δολάρια ΗΠΑ σε 2,4 το 1967, η Ροδεσία αποφάσισε να αποσυνδέσει το νόμισμα της από την στερλίνα και να το συνδέσει με το δολάριο ΗΠΑ  με σταθερή ισοτιμία 2,8 δολάρια.Το 1970 η λίρα αντικαταστάθηκε από το  δολάριο, με ισοτιμία 1 λίρα = 2 δολάρια και έπαψε να υφίσταται ως νόμισμα
Κέρματα
Παρόλο που η Ροδεσία δεν είχε υιοθετήσει ακόμα το δεκαδικό σύστημα στο νόμισμα της, το 1964 τέθηκαν σε κυκλοφορία κέρματα στα οποία αναγραφόταν διπλή ονομασία. Εκτός από τις γνωστές υποδιαιρέσεις (σελίνια πένες κτλ) τα κέρματα αυτά έφεραν την ονομασία σεντ (cents). Έτσι η σειρά του 1964 είχε τις εξής ονομαστικές αξίες:
Το 1968 κυκλοφόρησε κέρμα των 3 πενών το οποίο όμως δεν έφερε την ονομασία  σεντ. Όλα τα κέρματα ανέγραφαν τον τίτλο της Βασίλισσας Ελισάβετ Β' στην Αγγλική γλώσσα, αντί στη Λατινική, όπως συνηθιζόταν στα νομίσματα της Βρετανικής Αυτοκρατορίας. Το ίδιο είχε συμβεί και στα κέρματα της Νότιας Ροδεσίας αλλά και στα κέρματα Ροδεσίας και Νυασαλάνδης. Όλα τα κέρματα του 1964 τα εξέδωσε η Reserve Bank of Rhodesia και κόπηκαν στο νομισματοκοπείο της Πρετόριας στην Νότιο Αφρική.
Το 1966 εκδόθηκε μια σειρά 3 χρυσών αναμνηστικών κερμάτων ώστε να εορταστεί το πρώτο έτος της μονομερούς ανακήρυξης της ανεξαρτησίας της χώρας με τις εξής ονομαστικές αξίες:
Τραπεζογραμμάτια
Εκδόθηκαν χαρτονομίσματα με τις εξής αξίες: Όλα τα χαρτονομίσματα απεικόνιζαν την Ελισάβετ Β΄ στην μία όψη. Η άλλη όψη των χαρτονομισμάτων χρησιμοποιήθηκε ξανά στα χαρτονομίσματα του δολαρίου της Ροδεσίας το οποίο αντικατέστησε την λίρα το 1970.
Πριν από την μονομερή ανακήρυξη της ανεξαρτησίας της, στις 11 Νοεμβρίου του 1965, η Ροδεσία ήταν μέλος της ζώνης της στερλίνας. Τα τραπεζογραμμάτια της τυπώνονταν στα τυπογραφεία Bradbury Wilkinson στο Ηνωμένο Βασίλειο. Μετά την ανακήρυξη της ανεξαρτησίας της Ροδεσίας, η Βρετανική κυβέρνηση την απέβαλε από τη ζώνη της στερλίνας και έτσι η προμήθεια των τραπεζογραμματίων προς την χώρα αυτή σταμάτησε. Το γεγονός αυτό πολύ σύντομα είχε δυσμενείς επιπτώσεις στη χώρα, Το πρόβλημα της έλλειψης νέων χαρτονομισμάτων και η κακή κατάσταση αυτών που ήταν ήδη σε κυκλοφορία άρχισε να γίνεται πολύ ανησυχητικό.
Στις αρχές του 1966, η Reserve Bank of Rhodesia παρήγγειλε μια εντελώς νέα σειρά τραπεζογραμματίων  στα τυπογραφεία  Giesecke & Devrient  στο Μόναχο της Γερμανίας. Όμως μια δικαστική απόφαση εμπόδισε να φτάσουν τα τραπεζογραμμάτια αυτά στη Ροδεσία τα οποία καταστράφηκαν από το τυπογραφείο. Τελικά την περίοδο 1966 έως και τον Οκτωβρίου του 1968 τα χαρτονομίσματα τυπώνονταν στη Ροδεσία.
Εξωτερικοί σύνδεσμοι
Κατηγορία:Ιστορικά νομίσματα Κατηγορία:Ζιμπάμπουε
UTC−09:30
thumb|500x500px|UTC−09:30: Μπλε (Δεκέμβριος), Πορτοκαλί (Ιούνιος), Κίτρινο (όλο τον χρόνο), Μπλε - Θαλάσσιες εκτάσεις UTC−09:30 είναι το αναγνωριστικό για την ζώνη ώρας −09:30. Χρησιμοποιείται στην Γαλλική Πολυνησία.
Ωκεανία
🇵🇫 French Polynesia
Κατηγορία:Μετατοπίσεις UTC